10. desember er Alþjóðlegi mannréttindadagurinn Alþjóðlegi mannréttindadagurinn 10. desember 10. desember er Alþjóðlegi mannréttindadagurinn , en á þessum degi árið 1948 var Mannréttindayfirlýsing Sameinuðu þjóðanna samþykkt á allsherjar þingi þeirra . Þessi dagur á að minna okkur á að standa vörð um mannréttindi – og ekki aðeins okkar eigin mannréttindi heldur mannréttindi allra . Hjá mannréttindasamtökunum Amnesty International stendur yfir átakið " Bréf til bjargar lífi " dagana 3. - 16. desember og víða á bókasöfnum borgarinnar er hægt að taka þátt í bréfamaraþoninu og skilja eftir bréf . Einnig höfum við tekið saman bækur úr safnkosti okkar sem snúa að mannréttindum og stillt þeim fram í tilefni átaksins .